text: Participa al concurs #AlmaAbierta i fes un homenatge a la ciutat de Barcelona - Barcelona centro de Diseño
  El 15è aniversari de la Barcelona Design Week ve carregat d'accions i sorpreses per escalfar motors abans del seu inici el proper 17 de novembre.
  La primera acció que emprenem des del Barcelona centre de Disseny és una campanya conjunta amb Cervezas Alhambra que porta per nom #AlmaAbierta i que pretén ser un homenatge a la Ciutat Comtal.
  Totes les persones que ho vulguin podran compartir a les seves xarxes socials fotografies que hagin pres inspirant-se en Barcelona, alguna peça creativa que els recordi a ella o alguna cosa que hagin trobat a faltar durant el confinament. Fotografia, il·lustració, ceràmica, disseny gràfic, pintura... Tota inspiració serà vàlida per participar al concurs, que estarà obert fins el 15 de juliol.
  Amb totes les obres s'elaborarà una exposició digital que es podrà veure al site de la Barcelona Design Week. Un jurat professional i el públic elegiran dos guanyadors, que rebran com a premi un any de cervesa gratis.